भाजपाइयों ने सराहा, कांग्रेस ने कहा- खास नहीं
सोमवार को राज्य सरकार ने अपना आम बजट पेश किया। इसे लेकर हर वर्ग की प्रतिक्रिया आई। भाजपाइयों ने जहां बजट को बेहतर विकास का इंडेक्स बताया तो कांग्रेसियों ने इसका विरोध किया। भाजपा नेता व समर्थक सरकार के बजट में युवाओं के लिए बेहतर बताया। उन्होंने कहा कि बजट में इसके लिए मुख्य रुप से युवाओं पर फोकस किया है। सरकार ने सभी वर्ग की चिंता की है। जिससे प्रदेश का समुचित विकास होगा। बजट ने हर वर्ग को प्रभावित किया है और इसका दूरगामी परिणाम विकसित प्रदेश के रुप में सामने आएगा। इधर कांग्रेसियों ने सरकार के बजट को निराशाजनक करार दिया।
प्रदेश की विकास को रोकने वाला बजट-पिन्टू: कांग्रेस के संभागीय प्रवक्ता कमलजीत पिन्टू ने कहा कि 76 हजार करोड़ रुपए का बजट प्रस्तुत होने के बावजूद किसानों, कर्मचारियों व शिक्षाकर्मियों के लिए किसी भी प्रकार का लाभ नहीं दिया गया हैं। ग्रामीण व शहरी क्षेत्रों में वाई-फाई की कोई सुविधा उपलब्ध नहीं हैं। जबकि इसको लेकर बड़ी उम्मीदें थीं।
मुख्यमंत्री ने की सभी वर्गाें की चिंता - अग्रवाल: जिला भाजपा अध्यक्ष संतोष अग्रवाल ने कहा कि बजट में अनुसूचित जाति, जनजाति, किसानों व आम जनता से जुड़ी हुई मूलभूत सुविधाओं को ध्यान में रखा गया हैं। कृषि क्षेत्र में 26 प्रतिशत राशि वृद्धि की गई है। बजट में 65 फीसदी राशि सामाजिक क्षेत्र में खर्च किया जाएगा। इससे विकास की राह आसान होगी।
कांग्रेस: बेरोजगारों युवाओं को देना था रोजगार
भाजपा: शिक्षा के क्षेत्र में दूसरे स्थान पर होगा छग
बिजली बिल, संपत्तिकर और जल कर में राहत नहीं-ओस्तवाल: जिला कांग्रेस अल्पसंख्यक प्रकोष्ठ के उपाध्यक्ष हेमंत ओस्तवाल ने बताया कि सरकार ने जो बजट पेश किया है, उससे राज्य की 2.50 करोड़ जनता के हित में कोई ठोस निर्णय नही किया गया है। राज्य में सरप्लस बिजली होने के बावजूद बिजली बिल में कोई कमी नहीं की। इससे परेशानी बढ़ेगी।
गरीबों को रोजगार की जगह स्मार्टफोन-हेमा: बजट में बेरोजगार युवाओं, फसलों के समर्थन मूल्य में वृद्धि व बोनस जैसे कोई भी घोषणा नहीं की गई। पार्षद हेमा देशमुख ने कहा कि 48 लाख गरीबी लोगो को स्मार्टफोन बांटने के बजाए, युवा बेरोजगारों को रोजगार देते व उनकी मूलभूत सुविधाओं को पूरा करते तो अच्छा होता। लोगों के हित में होता।
छत्तीसगढ़ का संतुलित रूप से विकास करने वाला बजट - सावन: जिला भाजपा महामंत्री सावन वर्मा ने बताया कि डॉ. रमन सिंह ने जो बजट पेश किया है वह राज्य का संतुलित रूप से विकास करने वाला है। किसी तरह का नया कर लगाए बिना कृषि, रोजगार व शिक्षा के क्षेत्र में अधिक निवेश करने से छत्तीसगढ़ विकास की ओर बढ़ेगा।
युवाओं को समर्पित बजट- नीलू शर्मा: वेयर हाउस कार्पोरेशन के अध्यक्ष नीलू शर्मा का कहना है कि सीएम डॉ. रमन सिंह ने बजट को युवाओं के लिए समर्पित किया है। सूचना क्रांति के लिए इस बजट में 45 लाख लोगों को स्मार्टफोन उपलब्ध कराना, शिक्षा के क्षेत्र में छत्तीसगढ़ का देश में दूसरा स्थान पर होना। इससे लोगों को सुविधा होगी।
प्रतिक्रिया
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva